ባሕር ዳር ዩኒቨርሲቲ ለምዕራብ ጎንደር ዞን የቁሳቁስ ድጋፍ አደረገ።
ዩኒቨርሲቲው በዞኑ የኮሮናቫይረስን ለመከላከሉ ተግባር ድጋፍ ያደረገው ለሁለተኛ ጊዜ እንደሆነ ታውቋል።ምዕራብ ጎንደር ዞን ከሱዳን ወደ ኢትዮጵያ መግቢያ በመሆኑ ወደ ሁሉም የሀገሪቱ ክፍሎች የሚሔዱ ኢትዮጵያውያን በለይቶ ማቆያ እንዲቆዩ የሚደረግበት ነው።በዚህም ምክንያት ዞኑ ለኮሮና ቫይረስ ተጋላጭ ከሆኑት የአማራ ክልል አካባቢዎች አንዱ እና ዋነኛው እንደሆነ ተገልጿል። በመሆኑም የክልሉን፣ የፌዴራል መንግሥትንና የተቋማትን ድጋፍ እየጠየቀ ይገኛል።ባሕር ዳር ዩኒቨርሲቲም የኮሮና ወረርሽኝ መከላከሉን ተግባር ለማገዝ ለሁለተኛ ጊዜ የቁሳቁስ ድጋፍ ማድረጉን የምዕራብ ጎንደር ዞን ማኅበራዊ ልማት መምሪያ ኃላፊ ሲስር ክሽን ወልዴ ተናግረዋል። ዩኒቨርሲቲው 300 ፍራሽ ነው ዛሬ ድጋፍ ያደረገው።ምንጭ፦ የዞኑ መንግሥት ኮሚዩኒኬሽን ጉዳዮች ጽህፈት ቤት